stanford-oval/wikipedia huggingface dataset:
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
ผลการเลือกตั้งแบบสัดส่วน > คะแนนรวมเฉพาะจังหวัดตราด

ผลการเลือกตั้งสมาชิกสภาผู้แทนราษฎรแบบสัดส่วน จังหวัดตราด
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 942 | 0.89 |
|  | รวมใจไทยชาติพัฒนา (2) | 2,292 | 2.16 |
|  | เครือข่ายชาวนาแห่งประเทศไทย (3) | 6,381 | 6.02 |
|  | ประชาธิปัตย์ (4) | 73,021 | 68.87 |
|  | พลังเกษตรกร (5) | 390 | 0.37 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | 148 | 0.14 |
|  | ประชาราช (9) | 469 | 0.44 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 20,007 | 18.87 |
|  | ชาติไทย (13) | 507 | 0.48 |
|  | ดำรงไทย (14) | – | – |
|  | มัชฌิมาธิปไตย (15) | 428 | 0.40 |
|  | ชาติสามัคคี (16) | – | – |
|  | ความหวังใหม่ (17) | 194 | 0.18 |
|  | ประชากรไทย (18) | 157 | 0.15 |
|  | ประชามติ (19) | 258 | 0.24 |
|  | ไทเป็นไท (20) | 519 | 0.49 |
|  | พลังแผ่นดินไท (21) | – | – |
|  | มหาชน (22) | – | – |
|  | คุณธรรม (23) | 76 | 0.07 |
|  | ราษฎรรักไทย (24) | – | – |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 238 | 0.23 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | – | – |

| บัตรดี | บัตรดี | 106,027 | 94.60 |
| บัตรเสีย | บัตรเสีย | 3,223 | 2.88 |
| ไม่ประสงค์ลงคะแนน | ไม่ประสงค์ลงคะแนน | 2,825 | 2.52 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 112,075 | 75.40 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 148,649 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดตราดทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดตราด> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดตราด> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดตราด> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดตราด> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดตราด> % | ผลการเลือกตั้งสมาชิกสภาผู้แทนราษฎร เขต 1 จังหวัดตราด> ± |
| --- | --- | --- | --- | --- | --- |
|  | ประชาธิปัตย์   | ธีระ สลักเพชร (3)* | 62,160 | 60.96 |  |
|  | พลังประชาชน  | นฤปนาถ สว่างไสว (4) | 34,163 | 33.50 |  |
|  | รวมใจไทยชาติพัฒนา | จงศักดิ์ สุนทรศักดิ์ลาภ (2) | 2,325 | 2.28 |  |
|  | เครือข่ายชาวนาแห่งประเทศไทย   | ชุมพร จิตนาวสาร (1) | 1,973 | 1.94 |  |
|  | มัชฌิมาธิปไตย | ประสาน พงษ์พานิช (5) | 611 | 0.60 |  |
|  | ประชาราช | วีระชัย จูห้อง (6) | 478 | 0.47 |  |
|  | ไทยร่ำรวย | พิทักษ์ ซื่อสมาน (7) | 264 | 0.26 |  |
| ผลรวม | ผลรวม | ผลรวม | 101,974 | 100.00 | — |

| บัตรดี | บัตรดี | บัตรดี | 101,974 | 90.99 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,747 | 3.34 | – |
| บัตรเสีย | บัตรเสีย | บัตรเสีย | 6,354 | 5.67 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 112,075 | 75.40 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 148,649 | 100.00 | — |
: ประชาธิปัตย์   รักษาที่นั่ง
ดูเพิ่ม

จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
แหล่งข้อมูลอื่น

เว็บไซต์อย่างเป็นทางการของสำนักงานคณะกรรมการการเลือกตั้ง
| ด ค ก(พ> ศ. 2548 ·  พ.ศ. 2549 ←)  การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 (→  พ.ศ. 2554)   |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
| ด ค กจังหวัดตราดในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566
จักรวรรดิ

จักรวรรดิ (อ่านว่า จัก-กฺระ-หฺวัด, อังกฤษ: empire) ถูกนิยามว่าหมายถึง "กลุ่มชาติรัฐหรือชาติพันธุ์ที่อยู่ภายใต้การปกครองของจักรพรรดิหรืออธิปไตยของรัฐอื่น ๆ ที่ทรงอิทธิพล โดยทั่วไปมีอาณาเขตกว้างใหญ่กว่าราชอาณาจักร"
นักวิชาการได้ถกเถียงกันมานานเกี่ยวกับคำว่า “Empire” ในภาษาอังกฤษหรือ “จักรวรรดิ” ในภาษาไทย (จากคำภาษาละติน “imperium” ที่หมายถึงสายการบังคับบัญชาทางการทหารของรัฐบาลโรมันโบราณ) โดยทั่วไปมักนิยามให้เป็นรัฐที่มีอาณาจักรอื่นที่มีประชากรและวัฒนธรรมที่แตกต่างชัดเจนอยู่ภายใต้อิทธิพลอำนาจการปกครองหรืออยู่ในเครือจักรภพ เช่นประเทศในเครือจักรภพอังกฤษในปัจจุบัน นิยามอีกรูปแบบหนึ่งอาจเน้นปัจจัยทางเศรษฐกิจหรือการเมือง แต่โดยทั่วไปมักหมายถึงการครอบงำทางอำนาจการทหาร
เช่นเดียวกับรัฐทั่วไป จักรวรรดิจะมีโครงสร้างทางการเมืองของตนเอง หรืออย่างน้อยก็โดยวิธีกดขี่บังคับให้อยู่ใต้อำนาจ จักรวรรดิบนแผ่นดินใหญ่ (เช่น จักรวรรดิมองโกล หรือจักรวรรดิอาคีเมนิดเปอร์เชีย – Achaemenid Persia) มักจะขยายไปตามอาณาเขตที่ประชิดต่อเนื่องกัน ส่วนจักรวรรดิทางทะเล (เช่น จักรวรรดิเอเธนีเนียน จักรวรรดิโปรตุเกสและจักรวรรดิอังกฤษ) อาจมีอาณาเขตกระจัดกระจายหลวม ๆ แต่อยู่ในอำนาจการควบคุมทางกองทัพเรือเป็นต้น
จักรวรรดิที่มีมาก่อนจักรวรรดิโรมันหลายร้อยปี ได้แก่จักรวรรดิอียิปต์ซึ่งได้ก่อตั้งจักรวรรดิเมื่อประมาณ 1000 ปีก่อน พ.ศ. โดยการรุกรานและผนวกนิวเบียและรัฐอิสระโบราณชื่อเลแวนต์ (Levant) จักรวรรดิแอคคาเดียนแห่งซาร์กอนแห่งแอคแคดมีตัวตนอยู่ในฐานะเป็นรูปแบบแรกสุดของจักรวรรดิบนแผ่นดินใหญ่ที่ห่างไกล จักรวรรดิมีความแตกต่างโดยชัดเจนจากการเป็นสหพันธรัฐซึ่งมีความผูกพันทางการปกครองแต่มีอำนาจที่เป็นอัตตาณัติ (autonomy) ที่มากพอควรที่รัฐบาลกลางล่วงละเมิดมิได้ ในอีกแง่มุมหนึ่งอาจกล่าวเปรียบเทียบจักรวรรดิทางกายภาพได้ว่าเป็นการครอบงำด้วยอิทธิพลที่มิใช่การทหารโดยตรง แต่เป็นการตกอยู่ในเขตอิทธิพลทางการเมืองและวัฒนธรรมที่เป็นไปในทางเดียวกัน มองที่อีกด้านของเหรียญเดียวกันนี้ก็อาจเห็นได้อีกมุมมองหนึ่งได้ว่าเป็นการใช้ยุทธวิธีแบ่งแยกแล้วปกครอง
โดยกลุ่มชนที่ต่างเชื้อชาติและวัฒนธรรม (“ศัตรูของศัตรูของเราก็คือเพื่อนของเรา”) โดยเข้าไปแทรกแซงระหว่างกลางเพื่อประโยชน์สูงสุดของจักรวรรดิ
การเปรียบเทียบอีกแบบหนึ่งได้แก่แนวคิด “มหาอำนาจ” และ “อภิมหาอำนาจ” ซึ่งได้ปรากฏตัวอย่างที่เป็นที่ประจักษ์มาแล้วคือจักรวรรดิบริติชที่นับเป็นอภิมหาอำนาจได้ ในช่วงที่รุ่งเรืองจักรวรรดิอังกฤษใหญ่ที่สุดในประวัติศาสตร์ของโลกโดยมีอาณาเขตครอบคลุมพื้นที่มากกว่าหนึ่งในสี่ของพื้นที่ที่เป็นแผ่นดินของโลก มีอำนาจครอบงำทางการเมือง เศรษฐกิจ การเงินและวิทยาศาสตร์และเทคโนโลยีในช่วงเวลานั้นไปเกือบทั้งโลก
รายชื่อจักรวรรดิ > จักรวรรดิโบราณ

จักรวรรดิเอลาไมท์ (Elamite Empire) (ประมาณ 2160 ปี ก่อน พ.ศ. – พ.ศ. 4)
จักรวรรดิแอกแคด (Akkadian Empire) (ประมาณ 1800 ปี ก่อน พ.ศ. – 1600 ปีก่อน พ.ศ.)
จักรวรรดิมิโนอัน (minoan Empire) (1457 ปีก่อน พ.ศ. – 957 ปีก่อน พ.ศ.)
จักรวรรดิเออร์ที่ 3 (Ur III Empire) (ประมาณ 1560 ปีก่อน พ.ศ. – 1457 ปีก่อน พ.ศ.)
จักรวรรดิบาบิโลน (Babylonian Empire) (ประมาณ 1360 ปีก่อน พ.ศ. – 1060 ปีก่อน พ.ศ.)
จักรวรรดิอียิปต์ (Egyptian Empire) (1010 ปีก่อน พ.ศ. – 530 ปีก่อน พ.ศ.)
จักรวรรดิฮิทไทท์ (Hittite Empire) (ประมาณ 920 ปีก่อน พ.ศ. – 640 ปีก่อน พ.ศ.)
จักรวรรดิฟินิเชีย (Phoenicia Empire) 660 ปีก่อน พ.ศ. – 260 ปีก่อน พ.ศ.)
จักรวรรดิอิสเรไรท์ (Israelite Empire) (510 ปีก่อน พ.ศ. - 380 ปีก่อน พ.ศ.)
จักรวรรดิอัสซีเรีย (Assyrian Empire) (ประมาณ 360 ปีก่อน พ.ศ. – 69 ปีก่อน พ.ศ.)
จักรวรรดิอคีเมนียะห์ (Achaemenid Empire) - จักรวรรดิเปอร์เซีย ประมาณ 7 ปีก่อน พ.ศ. – พ.ศ. 213)
จักรวรรดิมคธ (Magadhan Empire) (พ.ศ. 43 – พ.ศ. 243/404?)
จักรวรรดิมาเกโดนีอา (Macedonian Empire) (ประมาณ พ.ศ. 205 – พ.ศ. 234)
จักรวรรดิโมริยะ (Maurya Empire) (พ.ศ. 222 – พ.ศ. 358)
จักรวรรดิเซลูซิด (Seleucid Empire) (พ.ศ. 220 – พ.ศ. 483)
จักรวรรดิสาตวาหนะ (Satavahana Empire)
จักรวรรดิฉิน (Empire of Qin) (พ.ศ. 322 – พ.ศ. 337)
จักรวรรดิฮั่น (Han Empire)
จักรวรรดิพาร์เทียน (Parthian Empire) (ประมาณ 343 ปีก่อน พ.ศ. – พ.ศ. 767)
จักรวรรดิโรมัน (พ.ศ. 516 – พ.ศ. 863)
รายชื่อจักรวรรดิ > คริสตสหัสวรรษที่ 1

จักรวรรดิกุษาณะ (Kushan Empire)
จักรวรรดิซาสซาเนีย (Sassanian Empire) (พ.ศ. 767 – พ.ศ. 1194)
จักรวรรดิพาลไมรีน (Palmyrene Empire) (พ.ศ. 803 – พ.ศ. 815)
จักรวรรดิเทโอทิหัวคาโน (Teotihuacano Empire) (พ.ศ. 843 – พ.ศ. 1543)
จักรวรรดิโรมันตะวันตก (พ.ศ. 863 – พ.ศ. 1019)
จักรวรรดิไบแซนไทน์ (Byzantine Empire) (พ.ศ. 863 – พ.ศ. 1996)
จักรวรรดิคุปตะ (Gupta Empire) (พ.ศ. 863 – พ.ศ. 1093)
จักรวรรดิสุย (Sui Empire)
จักรวรรดิถัง (Tang Empire)
จักรวรรดิเทียฮัวนาโก (Tiahuanaco Empire) (พ.ศ. 1043 – พ.ศ. 1543)
จักรวรรดิอัคซูไมท์ (Aksumite Empire) (พ.ศ. 943 – พ.ศ. 1243)
จักรวรรดิแฟรงค์ (Frankish Empire) (ประมาณ พ.ศ. 1052 – พ.ศ. 1386)
จักรวรรดิศรีวิชัย (Srivijaya Empire) (พ.ศ. 1202 - ราวพุทธศตวรรษที่ 18)
จักรวรรดิธิเบต (Tibetan Empire) ( ประมาณ พ.ศ. 1143 – ประมาณ พ.ศ. 1543)
จักรวรรดิอาหรับ (Arab Empire) (ประมาณพ.ศ. 1173 – พ.ศ. 1801)
จักรวรรดิบัลแกเรีย (Bulgarian Empire) (พ.ศ. 1224 – พ.ศ. 1561 และ พ.ศ. 1728 – พ.ศ. 1939)
จักรวรรดิจาลุกยะ (Chalukya Empire) (พ.ศ. 1050 – พ.ศ. 1650)
จักรวรรดิราษฏรกูฏ (Rashtrakuta Empire) (พ.ศ. 1278 – พ.ศ. 1525)
จักรวรรดิปาละ (Pala Empire)
จักรวรรดิเหลียว (Liao Empire)
จักรวรรดิซ่ง (Song Empire)
จักรวรรดิโจฬะ (Chola Empire) (พ.ศ. 1345 – พ.ศ. 1745)
จักรวรรดิเวนิส (Venetian Empire) (พ.ศ. 1345  – พ.ศ. 2340)
จักรวรรดิขอม (Kom Empire) (พ.ศ. 1345 – พ.ศ. 2005)
จักรวรรดิเกรทโมราเวีย (Great Moravian Empire) (พ.ศ. 1376 – ประมาณ พ.ศ. 1445)
จักรวรรดินอร์มัน (Norman Empire) (พ.ศ. 1454 – ประมาณ พ.ศ. 1645)
จักรวรรดิกานา (Ghana Empire) (ประมาณ พ.ศ. 1445 – พ.ศ. 1783)
จักรวรรดิตูอิตองงา  (Tu'i Tonga Empire) (พ.ศ. 1493 – พ.ศ. 2418?)
จักรวรรดิกาซานาวิด (Ghaznavid Empire) (พ.ศ. 1506 – พ.ศ. 1730)
จักรวรรดิโกคูรยอ (Goguryeo Empire) (พ.ศ. 506 – พ.ศ. 1211)
อาณาจักรพัลแฮ (Balhae Empire) (พ.ศ. 1241 – พ.ศ. 1469)
จักรวรรดิเวียดนาม (Vietnamese Empire) (พ.ศ. ? – พ.ศ. 2488)
จักรวรรดิโรมันอันศักดิ์สิทธิ์ (พ.ศ. 1505 – พ.ศ. 2349)
จักรวรรดิฮังการี (Hungarian Empire) (พ.ศ. 1543 – พ.ศ. 2461)
รายชื่อจักรวรรดิ > คริสต์ศตวรรษที่ 11-15

จักรวรรดิฮอยซาลา (Hoysala Empire) (พ.ศ. 1569 – พ.ศ. 1886)
จักรวรรดิเซลจุค (Seljuk Empire) (ประมาณ พ.ศ. 1580 – พ.ศ. 1737)
จักรวรรดิคองโก (Kongo Empire) (ประมาณ พ.ศ. 1643 – ประมาณ พ.ศ. 2427)
จักรวรรดิเอธิโอเปีย (Ethiopian Empire) (ประมาณ พ.ศ. 1680 – พ.ศ. 2518)
จักรวรรดิอาณานิคมเดนมาร์ก (Danish colonial empire) (พ.ศ. 1750 – พ.ศ. 2496)
จักรวรรดิลาติน (Latin Empire) (พ.ศ. 1747 – พ.ศ. 1804)
จักรวรรดิมองโกล (Mongol Empire) (พ.ศ. 1749 – พ.ศ. 2045)
จักรวรรดิอบิสซีเนีย (Abyssinian Empire) (พ.ศ. 1813 – พ.ศ. 2517)
จักรวรรดิออตโตมัน (Ottoman Empire) (พ.ศ. 1824 – พ.ศ. 2466)
จักรวรรดิมัชปาหิต (Majapahit Empire) (พ.ศ. 1836 – ประมาณ พ.ศ. 2043)
จักรวรรดิมาลี (Mali Empire) (พ.ศ. 1778 – พ.ศ. 2188)
จักรวรรดิหยวน (Yuan Empire) (พ.ศ. 1814 – พ.ศ. 1911)
จักรวรรดิเซอร์เบีย (Serbian Empire) (พ.ศ. 1888 – พ.ศ. 1914)
จักรวรรดิวิชัยนคร (Vijayanagar Empire) (ประมาณ พ.ศ. 1879 – พ.ศ. 2193)
จักรวรรดิหมิง (Ming Empire) (พ.ศ. 1911 – พ.ศ. 2187)
จักรวรรดิแอซเท็ก (Aztec Empire) (พ.ศ. 1918 – พ.ศ. 2064)
โกลเดนฮอร์ด (Golden Horde) (พ.ศ. 1921 – พ.ศ. 2045)
จักรวรรดิซองไฮ (Songhai Empire) (พ.ศ. 1950 – พ.ศ. 2050)
จักรวรรดิทิมูริด (Timurid Empire) (พ.ศ. 1944 – พ.ศ. 2048)
จักรวรรดิอินคา (Incan Empire) (พ.ศ. 1981 – พ.ศ. 2076)
จักรวรรดิโปรตุเกส (Portuguese Empire) (พ.ศ. 1958 – พ.ศ. 2542)
จักรวรรดิสเปน (Spanish Empire) (พ.ศ. 2035 – พ.ศ. 2518)
รายชื่อจักรวรรดิ > คริสต์ศตวรรษที่ 16-ปฏิวัติอุตสาหกรรม

จักรวรรดิซาฟาวิด (Safavid Empire) (พ.ศ. 2045 – พ.ศ. 2265)
จักรวรรดิโมกุล (Mughal Empire) (พ.ศ. 2069 – พ.ศ. 2400)
จักรวรรดิสวีเดน (Swedish Empire) (พ.ศ. 2104 – พ.ศ. 2421)
จักรวรรดิอังกฤษ (British Empire) (ประมาณ พ.ศ. 2126 – )
จักรวรรดิฝรั่งเศส (French Empire) (ประมาณ พ.ศ. 2148 –  )
จักรวรรดิดัตช์ (Dutch Empire) (พ.ศ. 2163 –  )
จักรวรรดิชิง (Qing Empire) (พ.ศ. 2187 – พ.ศ. 2455)
จักรวรรดิมราฐา (Maratha Empire) (พ.ศ. 2217– พ.ศ. 2304)
จักรวรรดิซูลู (Zulu Empire) (ประมาณช่วงศตวรรษ พ.ศ. 2244  – พ.ศ. 2343)
จักรวรรดิรัสเซีย (Russian Empire) (พ.ศ. 2264 – พ.ศ. 2460)
รายชื่อจักรวรรดิ > ยุคปฏิวัติอุตสาหกรรม-ปัจจุบัน

จักรวรรดิออสเตรีย (Austrian Empire) (พ.ศ. 2347 – พ.ศ. 2410)
จักรวรรดิเม็กซิโก (Mexican Empire) (พ.ศ. 2365 – พ.ศ. 2366 และ พ.ศ. 2407 – พ.ศ. 2410)
จักรวรรดิบราซิล (Brazilian Empire) (พ.ศ. 2365 – พ.ศ. 2432)
จักรวรรดิอิตาลี (Italian Empire) (พ.ศ. 2404 – พ.ศ. 2488)
จักรวรรดิออสเตรีย-ฮังการี (Austro-Hungarian Empire) (พ.ศ. 2410 – พ.ศ. 2461)
จักรวรรดิเยอรมัน (German Empire) (พ.ศ. 2414 – พ.ศ. 2461)
จักรวรรดิญี่ปุ่น (Empire of Japan) (พ.ศ. 2414 – พ.ศ. 2488)
จักรวรรดิอาณานิคมเบลเยียม (Belgian Empire) (พ.ศ. 2428 – พ.ศ. 2486)
จักรวรรดิเกาหลี (Korean Empire) (พ.ศ. 2440 – พ.ศ. 2453)
จักรวรรดิอเมริกัน (American Empire) (พ.ศ. 2441 – พ.ศ. 2551)
จักรวรรดิสหภาพโซเวียต (Soviet Union) (พ.ศ. 2460 – พ.ศ. 2534)
จักรวรรดิไรช์ที่สาม (Third Reich) (พ.ศ. 2482 – พ.ศ. 2488)
จักรวรรดิแอฟริกากลาง (Central African Empire) (พ.ศ. 2520 – พ.ศ. 2522)
ดูเพิ่ม

จักรวรรดินิยม
จักรวรรดิอาณานิคม
รายชื่อจักรวรรดิเรียงตามพื้นที่
ลัทธิอาณานิคม
จักรรินทร์ ดวงมณีรัตนชัย

| จักรรินทร์ ดวงมณีรัตนชัย |
| --- | --- |
ชื่อเกิด: จักรรินทร์ ดวงมณีรัตนชัย
รู้จักในชื่อ: เดอะ เฟอรารี่
เกิด: 2 ตุลาคม พ.ศ. 2513 (53 ปี)
ที่เกิด: กรุงเทพมหานคร ประเทศไทย
แนวเพลง: เฮฟวี่เมทัล แกลมเมทัล สปีดเมทัล ฮาร์ดร็อก
อาชีพ: นักดนตรี
เครื่องดนตรี: กีตาร์ 
ช่วงปี: 2534 - ปัจจุบัน
ค่ายเพลง: อาร์.เอส.โปรโมชั่น  เรียลแอนด์ชัวร์
จักรรินทร์ ดวงมณีรัตนชัย (ชื่อเล่น: ป็อป) หรือที่รู้จักกันดีในชื่อ ป็อป หิน เหล็ก ไฟ หรือ ป็อป เดอะ ซัน เจ้าของฉายา เดอะ เฟอรารี่  เป็นนักกีตาร์ วง หิน เหล็ก ไฟ และ เดอะ ซัน ได้รับการนับถือให้เป็นมือกีตาร์ชั้นแนวหน้าในแนวร็อกคนหนึ่งของประเทศไทย เหมือนเช่น แหลม มอริสัน, กิตติ กีตาร์ปืน, ชัคกี้ ธัญญรัตน์, ชาตรี คงสุวรรณ หรือ เล็ก คาราบาว
ป็อปเป็นคนกรุงเทพฯ โดยกำเนิด เกิดเมื่อวันที่ 2 ตุลาคม พ.ศ. 2513 (โดยพ่อและแม่เป็นคนอำเภอเกาะสมุย จังหวัดสุราษฎร์ธานี และครอบครัวได้ย้ายมาอาศัยอยู่ในกรุงเทพฯ ก่อนจะให้กำเนิดป็อปในเวลาต่อมา) ป็อปเป็นลูกชายคนสุดท้อง เริ่มเล่นกีตาร์มาตั้งแต่ยังเด็ก ๆ  โดยฝึกหัดเอง เมื่อตอนอายุเพียง 13 ปีก็สามารถโซโล่เพลงร็อกในระดับสากลที่มีชื่อเสียง อย่าง Rock Bottom และ Highway Star ได้แล้ว เรียนจบมัธยมปลาย โรงเรียนวัดสระเกศ กรุงเทพมหานคร จากนั้นเมื่อได้เข้าเรียนในคณะวิศวกรรมศาสตร์ มหาวิทยาลัยเชียงใหม่ สาขาเครื่องกล ก็ได้ฝึกฝนการเล่นกีตาร์ให้ดียิ่งขึ้นเรื่อย ๆ โดยตั้งวงดนตรีกับเพื่อน ๆ ในชื่อว่า Force พร้อมกับได้รู้จักกับนักดนตรีร็อกเพิ่มขึ้นเรื่อย ๆ อาทิ ศิริศักดิ์ ศิริโชตินันท์ หรือ  หมู คาไลโดสโคป ซึ่งมาเป็นที่ปรึกษาให้ เป็นต้น
เมื่อศึกษาจบแล้ว โดยใช้เวลา 4 ปีกับอีก 1 ภาคฤดูร้อน ได้เดินทางกลับกรุงเทพมหานคร เพื่อเตรียมตัวหางานทางด้านวิศวะทำ ก็ได้รับการทาบทามจาก ปฐมพงศ์ สมบัติพิบูลย์  หรือ โป่ง และณรงค์ ศิริสารสุนทร หรือ รงค์ เพื่อตั้งวงดนตรีในแนวเฮฟวี่ เมทัล วงใหม่ ซึ่งก็คือ หิน เหล็ก ไฟ ในเวลาต่อมานั่นเอง
ผลงาน

VCD/DVD The Guitar of Pop The Sun
ไพบูลย์เกียรติ เขียวแก้ว
เจมส์ เรืองศักดิ์ พ.ศ. 2543 (JAMES DELIVERY)
รวมศิลปิน พ.ศ. 2547 (ขวานไทยใจหนึ่งเดียว) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
รวมศิลปิน พ.ศ. 2547 (เก็บตะวัน A Tribute To อิทธิ กลางกูร)
ยืนยง โอภากุล  พ.ศ. 2548 (ซึม เศร้า เหงา แฮงค์)
ยืนยง โอภากุล 30 ตุลาคม พ.ศ. 2548 (คอนเสิร์ต ยืนยง โอภากุลและเพื่อน กระชับมิตร)
รวมศิลปิน พ.ศ. 2550 (มนต์เพลงคาราบาว)
คาราบาว & รวมศิลปิน 7 กรกฏาคม พ.ศ. 2550 (คอนเสิร์ต มนต์เพลงคาราบาว)
ยืนยง โอภากุล พ.ศ. 2552 (ยืนยงกับสหายดนตรี)
รวมศิลปิน พ.ศ. 2554 (ทองฝีนเดียวกัน)
เอิน กัลยกร พ.ศ. 2545
พงษ์เทพ กระโดนชำนาญ & รวมศิลปิน พ.ศ. 2557 (หนึ่งก้าว ๖๐ เพื่อนพ้องร้องเพลงพงษ์เทพ)
โป่ง หิน เหล็ก ไฟ พ.ศ. 2560 (เพลง สำนึกในพระมหากรุณาธิคุณ)
โป่ง หิน เหล็ก ไฟ พ.ศ. 2561 (เพลง ก้าวหนึ่งในทะเล)
โป่ง หิน เหล็ก ไฟ พ.ศ. 2562 (เพลง คุณคือฮีโร่)
รวมศิลปิน พ.ศ. 2563 (เพลง สู้ไปด้วยกัน)
ผลงาน > THE OLARN PROJECT

2545   The Olarn Classic
ผลงาน > หิน เหล็ก ไฟ

2549 Acoustique
2548 Never Say Die
2538 คนยุคเหล็ก
2536 ร็อกเพื่อนกัน
2536 หิน เหล็ก ไฟ
ผลงาน > คอนเสิร์ต

28 พฤษภาคม 2551 คอนเสิร์ต Ohm Chatree Kongsuwan & Friends : Live! Into The Light
31 พฤษภาคม 2551 คอนเสิร์ต รำลึก ชักกี้ ธัญญรัตน์
7 กันยายน 2553 คอนเสิร์ต ร็อก ดาว คอนเสิร์ต
20-21 พฤศจิกายน 2553 คอนเสิร์ต 40 ปี the legend of the guitar
11 ธันวาคม 2553 คอนเสิร์ต แคมป์ไฟดนตรี มาลีฮวนน่า ครั้งที่ 2 (รับเชิญ)
10 ธันวาคม 2554 คอนเสิร์ต แคมป์ไฟดนตรี มาลีฮวนน่า ครั้งที่ 3 (รับเชิญ)
6 ธันวาคม 2557 คอนเสิร์ต แคมป์ไฟดนตรี มาลีฮวนน่า ครั้งที่ 6 (รับเชิญ)
17 ตุลาคม 2558 คอนเสิร์ต The Sun & Friends
29 กรกฎาคม 2561 คอนเสิร์ต คำภีร์ ไอ้เสือบุก (รับเชิญ)
11 มกราคม 2562 คอนเสิร์ต ชีวิตสัมพันธ์ Rock On The Beach
ผลงาน > THE SUN

2560 ถนนพระอาทิตย์ Extended Edition
2543 ถนนพระอาทิตย์
2541 เสือ สิงห์ กระทิง แรด
2539 เดอะ ซัน
ผลงาน > ศิลปินรับเชิญ

เพลง กรง (วง Clash) อัลบัม Nine Miss u 2 เล่นแบ็คอัพท่อนโซโล่
— เพลง หมาลอบกัด - S.D.F Feat. ป๊อบ The Sun, เอ๋ Ebola
ผลงาน > รางวัล

สีสันอะวอร์ดส์ ครั้งที่ 13 ประจำปี พ.ศ. 2543 สาขาโปรดิวเซอร์ยอดเยี่ยม จากอัลบั้ม ถนนพระอาทิตย์
แหล่งข้อมูลอื่น

การโซโล่กีตาร์ของป๊อป จากเอ็มไทย
| ด ค กหิน เหล็ก ไฟ |
| --- | --- |
ปฐมพงศ์ สมบัติพิบูลย์   • นำพล รักษาพงษ์  •  จักรรินทร์ ดวงมณีรัตนชัย  •  ณรงค์ ศิริสารสุนทร  • ดำรงสิทธิ์ สิทธินาค  •  สมาน ยวนเพ็ง  •  Sel Vester Lester C.Esteban  •  ประทีป วรภัทร์ • เกียรติชัย แซ่โอ๊ว • ปรีชา ทองนพ
อัลบั้ม: หิน เหล็ก ไฟ (2536)  •  คนยุคเหล็ก (2538)  •  Never Say Die (2548) •  Acoustique (2549)
อัลบั้มพิเศษ: ร็อกเพื่อนกัน (2537)
ดูเพิ่มเติม: อาร์เอส (อาร์เอส มิวสิค) •  ช็อต ชาร์จ ช็อก ร็อก คอนเสิร์ต • เดอะ ซัน • เรียลแอนด์ชัวร์
น็อคทิส ลูซิส เคลัม

| น็อคทิส ลูซิส เคลัม |
| --- | --- |
ตัวละครใน 'ไฟนอลแฟนตาซี'

ปรากฏครั้งแรก: ไฟนอลแฟนตาซี XV
ออกแบบโดย: เท็ตสึยะ โนมูระ ยุซุเกะ นะโอะระ
เสียงอังกฤษ: ทะซุฮิซะ ซุซุกิ   มิยุกิ ซะโต (วัยเด็ก)
ข้อมูลตัวละครในเกม
บ้านเกิด: อินซอมเนีย
น็อคทิส ลูซิส เคลัม (ละติน: Noctis) หรือเรียกอย่างย่อว่า น็อค (Noct) เป็นตัวละครในชุดเกม ไฟนอลแฟนตาซี ของสแควร์เอนิกซ์ โดยเป็นตัวละครหลักในเกมไฟนอลแฟนตาซี XV ในช่วงที่ยังใช้ชื่อโปรเจกต์ว่า Final Fantasy Versus XIII นั้น น็อคทิสอยู่ภายใต้การดีไซน์โดยเท็ตสึยะ โนมูระ ซึ่งเขาได้วางให้น็อคทิสเป็นตัวเอกในแบบที่ไม่เคยมีในชุดเกมไฟนอลแฟนตาซีมาก่อน ต่อมาเมื่อเปลี่ยนชื่อโปรเจกต์เป็น Final Fantasy XV การดีไซน์น็อคทิสก็ตกไปอยู่กับยุซุเกะ นะโอะระ
น็อคทิสเป็นรัชทายาทของราชอาณาจักรลูซิส เป็นโอรสเพียงคนเดียวของเรจิส ลูซิส เคลัม กษัตริย์ลูซิสองค์ที่ 113 ซึ่งราชวงศ์ลูซิสนั้นมีหน้าที่ต้องปกป้องคริสตัลจากรุ่นสู่รุ่น เมื่อน็อคทิสอายุได้ 5 ขวบ เขาก็ถูกคริสตัลเลือกให้เป็น "ราชาที่แท้จริง" ผู้ที่จะสามารถใช้พลังคริลตัลในการลบล้างความมืดและนำแสงสว่างกลับคืนมาสู่ดวงดาว ซึ่งโลกและดวงดาวต่างกำลังเผชิญกับกลางคืนที่ไม่มีวันสิ้นสุดและภัยคุกคามจากสิ่งมีชีวิตที่เรียกว่าเดม่อน เมื่อน็อคทิสอายุได้ 8 ขวบก็ถูกโจมตีจากเดม่อนจนได้รับบาดเจ็บ และถูกส่งตัวไปรักษาอาการยังราชอาณาจักรเทเนไบร์ อันเป็นดินแดนศักสิทธิ์บนทวีปประจิมและได้พบกับท่านหญิงลูน่าเฟรยา อย่างไรก็ตาม เมื่อจักรวรรดินีฟไฮม์จู่โจมเทไนเบร์อย่างสายฟ้าแลบ เรจิสได้พาน็อคทิสหนีออกจากเทเนไบร์กลับไปยังลูซิส
เมื่อน็อคทิสอายุได้ 20 ปี ก็จำต้องหมั้นหมายกับลูน่าเฟรยา ธิดาเทพแห่งเทเนไบร์ซึ่งบัดนี้กลายเป็นส่วนหนึ่งของจักรวรรดิ อันเป็นเงื่อนไขในการบรรลุข้อตกลงหยุดยิง ak47ระหว่างนีฟไฮม์และลูซิส กษัตริย์เรจิสได้กำหนดสถานที่แต่งงานไว้ที่นครอัลทิสเซียแห่งประเทศอัคคอร์โด น็อคทิสต้องออกเดินทางกับผู้เป็นทั้งเพื่อนและคนคุ้มครองอีกสามคนได้แก่ กลาดิโอลัส, พรอมพ์โต และอีคนิส อย่างไรก็ตาม เมื่อทั้งสี่กำลังจะขึ้นเรือไปอัลทิสเซีย ก็ต้องทราบข่าวร้ายว่ากษัตริย์เรจิสได้สวรรคตไปในระหว่างที่จักรวรรดิฉวยโอกาสเข้าโจมตีกรุงอินซอมเนียในพิธีลงนาม ทั้งสี่ต้องออกเดินทางเพื่อรวบรวมพลังบรรพกษัตริย์ตลอดจนรวบรวมพลังจากหกเทพ รอวันโค่นล้มจักรวรรดิเพื่อทวงคืนประเทศของตนเอง
ซุปเปอร์แบงค์ ม.รัตนบัณฑิต

| ซุปเปอร์แบงค์ ม> รัตนบัณฑิต |
| --- | --- |
เกิด: สิบโท ปชัญญะ หลงชิน 20 สิงหาคม พ.ศ. 2537 (30 ปี)[ต้องการอ้างอิง]
สัญชาติ:  ไทย
ซุปเปอร์แบงค์ ม.รัตนบัณฑิต หรือ ซุปเปอร์แบงค์ ศักดิ์ชัยโชติ เป็นนักมวยไทยชาวไทย แชมป์ราชดำเนินในรุ่น 105 ปอนด์ และ 115 ปอนด์ ซึ่งได้รับการกล่าวขานว่ามีทักษะด้านจังหวะและอาวุธมวยที่หลากหลาย ซุปเปอร์แบงค์ได้สร้างผลงานโดดเด่นจากการเป็นฝ่ายชนะเก้าแต้ม ลูกพระบาท และมงคลชัย ลูกเจ้าพ่อมเหศักดิ์ และใน พ.ศ. 2555 ได้รับการติดยศสิบตรี สังกัด บชร.1 อำเภอพนัสนิคม จังหวัดชลบุรี
ทั้งนี้ ซุปเปอร์แบงค์ยังเป็นเพื่อนสนิทของนักมวยไทยชื่อยอดวิชา ภ.บุญสิทธิ์
ประวัติ

ซุปเปอร์แบงค์ ม.รัตนบัณฑิต มีชื่อจริงว่า ปชัญญะ หลงชิน (ชื่อเล่น: แบงค์)  เกิดที่กรุงเทพมหานคร บิดาเป็นชาวอุบลราชธานีชื่อ ส.อ.นินัน หลงชิน หรือ จ่านัน อุบล ส่วนมารดาเป็นชาวอุดรธานี  สำเร็จการศึกษาจากโรงเรียนมักกะสันพิทยา ปัจจุบันกำลังศึกษาอยู่ที่มหาวิทยาลัยรัตนบัณฑิต
วันที่ 20 มกราคม พ.ศ. 2555 ซุปเปอร์แบงค์เข้าแข่งขันคู่เอกรายการศึกขุนศึกตระกูลหยาง โดยได้พบกับรุ่งรัตน์ ต.พิทักษ์กลการ ซึ่งเป็นคู่มวยที่ไม่เคยพบกันมาก่อน และซุปเปอร์แบงค์เป็นฝ่ายชนะ ที่เวทีมวยลุมพินี วันที่ 6 มิถุนายน ซุปเปอร์แบงค์เข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยได้พบกับน้องเบียร์ โชคงามวงศ์ ที่ซึ่งทั้งคู่ไม่เคยพบกันที่ใดมาก่อน และซุปเปอร์แบงค์เป็นฝ่ายชนะคะแนน วันที่ 28 มิถุนายน ซุปเปอร์แบงค์เข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยเป็นฝ่ายเสมอยอดทองไท ป.เตละกุล วันที่ 28 กันยายน ซุปเปอร์แบงค์เข้าแข่งขันคู่เอกนำรายการศึกเพชรสุภาพรรณ ที่เวทีมวยลุมพินี โดยได้พบกับนิววังจั่น ปกรณ์พรสุรินทร์ จากการต่อสู้ครั้งดังกล่าว ซุปเปอร์แบงค์เป็นฝ่ายชนะน็อกได้ในยกที่ 2  วันที่ 11 ตุลาคม ซุปเปอร์แบงค์เป็นหนึ่งในนักมวย 10 คู่เอกของรายการศึกวันทรงชัย ซึ่งจัดขึ้น ณ เวทีมวยราชดำเนิน โดยได้พบกับคู่ชก คือ สิงห์ทองน้อย ป.เตละกุล วันที่ 9 พฤศจิกายน ซุปเปอร์แบงค์เข้าแข่งขันในคู่เปิดรายการศึกเพชรสุภาพรรณเงินล้าน ที่เวทีมวยลุมพินี โดยพบกับน้องเบียร์ โชคงามวงศ์ ซึ่งซุปเปอร์แบงค์เป็นฝ่ายแพ้น็อกครั้งแรก
วันที่ 24 ธันวาคม พ.ศ. 2555 ซุปเปอร์แบงค์เข้าแข่งขันรายการศึกวันสถาปนา 67 ปี เวทีราชดำเนิน ซึ่งได้พบกับคู่ชกอย่างฤทธิเดช ว.วรรณทวี และซุปเปอร์แบงค์เป็นฝ่ายชนะคะแนน 50 - 47 นอกจากนี้ ซุปเปอร์แบงค์ยังได้รับเลือกให้เข้าแข่งขันในคู่เอกเปิดรายการศึกวันทรงชัยมหากุศล ซึ่งเตรียมจัดขึ้น ณ เวทีมวยราชดำเนิน ในวันที่ 21 กุมภาพันธ์ พ.ศ. 2556 โดยจะได้พบกับคู่ชกอย่างสิงห์ทองน้อย ป.เตละกุล อย่างไรก็ตามทาง ด้วง ศักดิ์ชัยโชติ ซึ่งเป็นหัวหน้าคณะของซุปเปอร์แบงค์ ได้เปิดเผยว่า อาจมีการถอนตัวในไฟต์ดังกล่าว เนื่องด้วยเป็นการชกในพิกัดที่ซุปเปอร์แบงค์เสียเปรียบต่อคู่ชกเป็นอย่างมาก
ชีวิตส่วนตัว

อดีตเคยคบหากับ หงส์ขาว ม.ราชภัฏหมู่บ้านจอมบึง เป็นนักมวยไทยหญิงสมัครเล่นชาวร้อยเอ็ด[ต้องการอ้างอิง]